Danzhou

Danzhou (en simpligita ĉina skribo 儋州, kun tonsignoj Dānzhōu) estas prefektujnivela metropolo, ankaŭ marhaveno en provinco Hajnano en Ĉina Popola Respubliko. La administra sidejo kaj urba centro de Danzhou estas la urbo Nada. Demografio En fine de 2020 la prefektujnivela loĝantaro estis 954 259 homoj. Geografio La metropolo kuŝas sur malalta monta kaj monteta areoj en Insulo Hajnano sur areo 3394 km² kun marbordo de 307 km kaj administras 17 dividojn. Nekutima administra trajto estas, ke ĝi ne havas dividon je distrikta nivelo. 57% de ĝia tuta areo estas arbarkovrita. Historio Kiam generalo konkeris Hajnanon por la Okcidenta Han-dinastio en 110 antaŭ Kristo, li establis la sian komandejon sur la loko de la nuna Danzhou, kiel ĝia sidejo de registaro. Dum la dua mondmilito la areo estis inter la plej detruitaj distriktoj en Hajnano, ĉar la japanoj masakris pli ol 30 000 homojn detruante pli ol 10 000 domojn. Danzhou estis ŝanĝita de distrikta urbo al prefektujnivela urbo en 2015. Ekonomio Ene troviĝas ekonomia zono, kiu inkluzivas havenurbon, naftorafinejon kun petrolkemia fabriko, naftodeponejon, gascentralon kaj fabrikon por ventenergia ekipaĵo. Edukado Universitato kaj akademio funkcias en la prefektujnivela urbego. Trafiko Danzhou estas alirebla ĉefvoje, trajne, flugmaŝine kaj ŝipe. La internacia flughaveno troviĝas proksimume 25 km nordoriente de Nada. La marhaveno liveras-akceptas kontenerojn. Klimato La klimato estas tropika malseka kaj seka klimato laŭ la klimata klasifiko de Köppen: Aw kun tre varma vetero tutjare. La musonaj influoj estas fortaj kun relative longa pluvsezono. La averaĝa jara sunbrilo estas ĉirkaŭ 1947 horoj, la akvotemperaturoj restas super 19 °C tutjare. La jara averaĝa temperaturo estas 24 °C kaj varias inter 21-29 °C. Jare averaĝe pluvas 1932 mm, en ĉiuj monatoj pluvas, sed la precipitaĵo estas pli inter majo-oktobro, dum kulminas aŭguste kaj septembre. Vidindaĵoj preĝejoj salsekigiloj Ĝemelurboj en:Lakewood, Washington en Usono Ha Long en Vjetnamio Fontoj WikiTrans